# Упутство за палету знакова

## Увод

### Палета знакова

Палета знакова

„Палета знакова“ пружа повољан начин за приступ знаковима који се не налазе на вашој тастатури, као што су знакови са акцентима, математички симболи, посебни симболи и знакови интерпункција. Можете да уметнете знакове из програмчета у ниске текста, на пример у текстуалним документима или на линији наредби. Можете да прилагодите садржај програмчета да задовољите ваше потребе.

„Палета знакова“ подржава УТФ-8 кодирање знакова тако да можете да користите палету за приказ или умножавање било ког Јуникод знака.

### Додавање Палете знакова на панел

Да додате „Палету знакова“ на панел, урадите следеће.

1. Кликните десним тастером миша на панел.

2. Изаберите „Додај на панел“.

3. Премакните списак ставки на доле у прозорчету „Додај на панел“, затим изаберите „Палета знакова“.

4. Кликните „Додај“.

## Добављање знакова

Када први пут додате Палету знакова на панел, програм ће приказати основну палету знакова. Можете да изаберете знак из основне палете, или можете да изаберете знак из унапред дефинисаних палета знакова. Свака унапред дефинисана палета знакова је придружена са стандардним знаком на вашој тастатури.

### Бирање знака

Да изаберете знак са палете и да га убаците у ниску текста, урадите следеће:

1. У палети, кликните на знак који желите. Дугме знака је притиснуто да укаже да је знак изабран.

2. Покажите на место у програму где желите да ставите знак и кликните средњим тастером миша да га убаците. Можете такође да убаците знак у програм ако исти омогућава убацивање из оставе.

   Можете да поновите убацивање користећи средњи клик колико год пута желите све док не одзначите знак или не изаберете текст у другом програму. Можете да наставите са убацивањем знака из оставе све док не одзначите знак или не умножите у оставу из другог програма.

Да одзначите знак, кликните га поново или кликните на други знак.

Неки програми не могу да вам дозволе убацивање одређених знакова.

### Приказивање унапред дефинисане палете знакова

Можете да измените знакове који су приказани у програму из основне палете у унапред дефинисану палету знакова. Да прикажете палету унапред дефинисаних знакова, урадите следеће:

1. Кликните на дугме „Доступне палете“ на програму, стрелица на доле на левој страни.

2. Кликните на палету коју желите да прикажете.

Можете да изаберете знак који желите из палете знакова која је приказана у програму, затим убаците знак у ниску текста.

### Тастери знакова

Следећи график исписује знакове тастатуре и њихове придружене групе знакова. Знакови тастатуре су исписани у првој колони сваког одељка у графику. Групе знакова које су придружени сваком знаку тастатуре су приказани у другим колонама.

#### Групе знакова придружене тастерима тастатуре

Приказује групе знакова придружене са разним тастерима тастатуре.

## Прилагођавање палете знакова

### Поставке палете знакова

Поставке палете знакова

### Подешавање палета

Да подесите Палету знакова, десни клик на програмче, затим изаберите „Поставке“. Прозорче „Поставке палете знакова“ садржи поље са списком „Палета“, које исписује палете које су доступне из програмчета. Да затворите прозорче „Поставке палете знакова“, кликните „Затвори“.

- Да додате нову палету у програмче, кликните на дугме „Додај“. Видите charpick-default-new за више о томе.

- Да обришете палету из програмчета, изаберите палету, затим кликните на дугме „Обриши“.

- Да измените палету, изаберите је, затим кликните на дугме „Уређивање“. Измените палету у прозорчету „Уреди палету“, затим кликните „У реду“.

### Постављање нове палете знакова

Можете да користите програм за бирање знакова као што је „Таблица знакова“ да поставите нову палету знакова. На пример, да направите нову палету са „Таблицом знакова“, урадите следеће:

1. Десни клик на програмче, затим изаберите „Поставке“. Биће приказано прозорче „Поставке палете знакова“.

2. Кликните на дугме „Додај“ и биће приказано прозорче „Додај палету“.

3. Отворите „Таблицу знакова“, затим изаберите знакове које желите да прикажете у новој палети. Можете изабрати до 25 знакова.

4. Умножите садржај текстуалног поља „Текст за умножавање“ из „Таблице знакова“ у текстуално поље „Палета:“ у прозорчету „Додај палету“.

5. Кликните „У реду“.

„Палета знакова ће додати нову палету знакова на списак доступних палета.